Temeljem članka 29. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (“Narodne novine“ broj 26/15), članka 29. Pravilnika o financiranju programa, projekata i manifestacija od interesa za opće dobro koje provode udruge na području Općine Barban („Službene novine Općine Barban“ broj 6/25) i članka 34. Statuta Općine Barban („Službene novine Općine Barban“ broj 22/13, 12/18, 60/21, 4/22 i 1/25), Općinski načelnik Općine Barban dana 8. lipnja 2026. godine donosi
ODLUKU 

o dodjeli financijskih sredstava za manje projekte od interesa za opće dobro koje provode udruge na području Općine Barban u 2026. godini
Članak 1.

Ovom odlukom utvrđuju se iznosi sredstava financijske potpore udrugama koje su se prijavile na Javni poziv za dodjelu potpora malih vrijednosti iz Proračuna Općine Barban za 2026. godinu namijenjenih financiranju manjih projekata od interesa za opće dobro koje provode udruge na području Općine Barban, objavljen 23. travnja 2026. godine, te koje su prošle postupak formalne provjere i procjene kvalitete projekta.
Članak 2.

U 2026. godini će se iz proračuna Općine Barban za potpore malih vrijednosti raznih područja izdvojiti ukupno 8.000,00 EUR. Javni poziv za dodjelu potpora malih vrijednosti otvoren je do 31. prosinca 2026. godine, odnosno do iskorištenja raspoloživih proračunskih sredstava. 

U razdoblju od 23. travnja 2026. do 8. lipnja 2026. godine pristigla je jedna prijava na Javni poziv, te je nakon provedene provjere i procjene projekta, na temelju Prijedloga za odobravanje financijskih sredstava za programe ili projekte, dodijeljena financijska potpora Općine Barban u iznosu od 1.500,00 EUR Konjičkom klubu Astra za projekt „1. Kolo Istra Kup-a u preponskom jahanju“.
	POTPORE MALIH VRIJEDNOSTI RAZNIH PODRUČJA

	Redni broj

	Projekt
	Iznos financijske potpore Općine Barban

	1.
	Konjički klub Astra
	1. Kolo Istra Kup-a u preponskom jahanju
	1.500,00 EUR


Članak 3.
Nadležnost nad provedbom aktivnosti kao provedbeno tijelo ima Jedinstveni upravni odjel Općine Barban.
Članak 4.

Ova Odluka stupa na snagu danom donošenja, a bit će objavljena na službenim mrežnim stranicama Općine Barban.
KLASA: 402-04/26-01/04
UR.BROJ: 2163-12-01/01-26-8
Barban, 8. lipnja 2026. godine

